**В КФН е получена информация от компетентния орган, осъществяващ надзор над застрахователните дружества в Гърция (Bank of Greece) за удължаване на временната забрана за извършване на плащания от застрахователните дружества "INTERNATIONAL LIFE, Life Insurance Company SA" и " INTERNATIONAL LIFE, General Insurance Company SA"**

„На основание чл. 633, ал. 1 във връзка с чл. 624, ал. 2 от Кодекса за застраховането Комисията за финансов надзор уведомява всички заинтересовани лица, че компетентният орган на Гърция (Bank of Greece) е издал Решение № 214/1/13.1.2017 и Решение № 214/2/13.1.2017, с които удължава до 28 февруари 2017 г. временната забрана за извършване на плащания от застрахователните дружества "INTERNATIONAL LIFE, Life Insurance Company SA" и " INTERNATIONAL LIFE, General Insurance Company SA".

Временната забрана за извършване на плащания от посочените дружества първоначално е била наложена с Решения № 185/1/12.5.2016 и № 193/1/27.7.2016 и е била удължена до 16 януари 2017 г. с Решения № 207/2/29.11.2016 и № 207/3/29.11.2016.”